
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 0T/91/2024 2324010629 24. 05. 2024 JUDr. Marianna Hosťovecká ECLI:SK:OSGA:2024:2324010629.2
TRESTNÝ ROZKAZ V MENE SLOVENSKEJ REPUBLIKY Okresný súd Galanta, sudkyňou pre prípravné konanie JUDr. Mariannou HOSŤOVECKOU, podľa § 353 ods. 1 Trestného poriadku v spojení s § 204 ods. 1 a § 234 ods. 1 Trestného poriadku v Galante dňa 24. 05. 2024 takto rozhodol: rozhodol: Obvinený K. L., nar. XX. XX. XXXX v Š., trvale bytom B. č. XXX, ktorého osobná sloboda bola obmedzená dňa 21. 05. 2024 o 09:15 hod., t. č. v cele policajného zaistenia KR PZ v B., UZNÁVA
SA
ZA
VINNÉHO, ŽE
dňa 21. 05. 2024 v čase o 8:00 hod. opätovne vstúpil do spoločného obydlia poškodenej T. L. na adrese B. XXX, aj napriek tomu, že dňa 28. 04. 2024 v čase o 21:00 hod. bol rozhodnutím Obvodného oddelenia PZ Vlčany, č. rozhodnutia C.-U.-C.-XX-XXX/XXXX, vykázaný zo spoločného obydlia poškodenej T. L., na adrese B. XXX, a bola mu uložená povinnosť nepribližovať sa k ohrozenej osobe na vzdialenosť menšiu ako 50 metrov, v zmysle ustanovenia § 27a zákona č. 171/1993 Z. z. o Policajnom zbore, následne sa niekoľkokrát dostavil na adresu B. XXX, pričom dňa 03. 05. 2024 v čase 20:40 hod. pri vykonávaní kontroly dodržiavania uloženého vykázania mu bola hliadkou Obvodného oddelenia PZ Vlčany uložená bloková pokuta nezaplatená na mieste v sume 30,- eur za priestupok proti verejnému poriadku podľa § 47 ods. 1 písm. a) zákona č. 372/1990 Zb. o priestupkoch, č. pokutového bloku H. XXXXXXXX, pričom poškodená dňa 07. 05. 2024 na Okresnom súde v Galante podala návrh na nariadenie neodkladného opatrenia - zákaz vstupu a zákaz približovania, na základe ktorého Okresný súd Galanta uznesením sp. zn. 26C/55/2024 zo dňa 07. 05. 2024 uložil mu okrem iného zákaz vstupu do rodinného domu na adrese B. č. XXX a zákaz približovania na vzdialenosť menšiu ako 50 metrov k poškodenej T. L., TEDA maril výkon rozhodnutia súdu a iného orgánu verejnej moci tým, že sa dopustil opakovaného konania, aby zmaril vykázanie zo spoločného obydlia vydané podľa osobitného predpisu a na základe neodkladného opatrenia súdu, ČÍM SPÁCHAL:
prečin marenia výkonu úradného rozhodnutia podľa § 348 odsek 1 písmeno h) Trestného zákona. ZA TO MU UKLADÁ: Podľa § 348 ods. 1 Trestného zákona, s poukazom na § 36 písm. l), § 37 písm. m), § 38 ods. 2 Trestného zákona, nepodmienečný trest odňatia slobody vo výmere 8 (osem) mesiacov. Podľa § 48 ods. 2 písm. b) Trestného zákona ho na výkon trestu odňatia slobody zaraďuje do ústavu na výkon trestu so stredným stupňom stráženia. Poučenie: Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. (§ 353 ods. 8 Tr. zák.). Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Ak bol odpor podaný v lehote a nebol vzatý späť podľa odseku 8, trestný rozkaz sa prednesením obžaloby prokurátorom na hlavnom pojednávaní ruší. Ak na hlavnom pojednávaní súd postupuje podľa § 255 ods. 3 a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 alebo vyhlásením rozsudku, ktorým súd schválil dohodu o vine a treste. (§ 355 ods. 1, ods. 10 Tr. por.). Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. (§ 355 ods. 2 Tr. por.). Ak bol obvinený stíhaný pre trestný čin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. (§ 355 ods. 6 Tr. por.). Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. (§ 356 Tr. por.).

